Document ID: /roh_data/filtered/fineweb-2-filterrobots_roh.jsonl.gz/63394

A Cumbel vegn avert en curt in hotel a Morissen. Planisà in hotel è medemamain a Falera ed a Vella. A quests projects dat Peder Plaz bunas schanzas. Dentant avertescha el era, ch’i fiss giavischà dapli hotels d’auta qualitad cun 4 e 5 stailas. Quai mussian las perscrutaziuns ch’els hajan fatg. La qualitad da hotels en il Grischun saja in manco cumpareglia cun las destinaziuns en l’Austria ed en il Tirol dal sid. Che quai è il segment che funcziunescha il meglier mussa l’Arena Alva cun il Rocks resort che lavura en quai segment d’auta qualitad.
Nizzegiar la sinergias d'areal di Peder Plaz quai saja l’avegnir dal turissem. Sinergias vul dir, davent dals products indigens fin tar parter il bogn cuvert cun plirs auters hotels. Dentant era lavurar ensemn cun las pendicularas. Pertge betg far ina pista fin avant porta dal Hotel? Quai fiss nizzegiar las sinergias, manegia Plaz.